4.22K // 30 Mar 2019, 10:45 IST
रैसलमेनिया में आंद्रे द जाइंट मेमोरियल बैटल रॉयल होगा। ब्रॉन स्ट्रोमैन इसके लिए पहले ही एलान कर चुके है। लेकिन WWE ने अपनी ऑफिशियल वेबसाइट पर 26 और सुपरस्टार्स के नाम डाल दिए है जो इस बैटल में हिस्सा लेंगे। कुल मिलाकर 29 सुपरस्टार हो चुके है, जिसमें दो सैलिब्रेटी हैं।
रैसलमेनिया की शुरूआत इस बैटल से होती है। इसमें WWE के सुपरस्टार्स हिस्सा लेते है। रॉ, स्मैकडाउन और NXT के सुपरस्टार्स इसमें रहते है। जो भी इस मैच को जीतता है वो आंद्रे द जाइंट ट्राफी अपने नाम कर लेता है।
इससे पहले सिजेरो, बैरन कॉर्बिन और मोजो राउली जो मिड कार्ड के सुपरस्टार्स है वो इस ट्राफी को जीत चुके है।
7 अप्रैल को रैसलमेनिया का आयोजन होगा। अब ज्यादा दिन इस बड़े शो को नहीं बचे है। ब्रॉन स्ट्रोमैन के लिए इस बार भी कोई बड़ा प्लान नहीं है।यहीं वजह है कि वो बैटल रॉयल मैच का हिस्सा है। पिछले साल उन्होंंने टैग टीम चैंपियनशिप अपने नाम की थी। निकोलस नाम के बच्चे को उन्होंने अपना पार्टनर बनाया था। इस बार ये बैटल ब्रॉन स्ट्रोमैन जीत सकते है। ऐसा होता है तो फिर आगे उन्हें यहां से पुश दिया जा सकता है।
रैसलमेनिया का मैच कार्ड इस बार काफी शानदार है। हालांकि ब्रॉन स्ट्रोमैन का किसी के साथ सिंगल मैच नहीं है। इसके बावजूद कार्ड में कई शानदार मैच है। 17 मैच इस बार पूरे शो में होंगे। ये सबसे लंबा शो होने की उम्मीद जताई जा रही है। तकरीबन 7 घंटे ये शो चलेगा। टिकटें भी सभी शोल्ड आउट हो चुकी है। फैंस अब इस बड़े शो का इंतजार कर रहे है। रैसलमेनिया से पहले अंतिम रॉ और स्मैकडाउन का होना बांकि है। यहां पर भी कुछ नया हो सकता है।
WWE WrestleMania 35 विंस मैकमैहन ब्रॉन स्ट्रोमैन (Braun Strowman)